text: Carta del director | Agora Patufet Infant School
  Agora Patufet Infant School ens educa, ens emociona, ens fa ser persones preparades pel món real. Ens dóna la possibilitat de fer entendre als nostres alumnes que aprendre és un art, una experiència i una finestra oberta al món; a ser coneixedors d'altres llengües, d'altres cultures i al mateix temps d'enriquir-se d'elles. Són petits éssers capaços i amb possibilitat de canviar allò que veuen.
  Eduquem donant una base de valors i d'aprenentatge perquè els nostres alumnes puguin tenir un bon desenvolupament afectiu, emocional, crític i creatiu.
  Els alumnes, abans de res, han de tenir i aconseguir una visió de futur amb il·lusió i optimisme. La nostra labor també consisteix a valorar i incrementar les seves capacitats tant intel·lectuals com a emocionals.
  L'educació és un art, és el privilegi que els donem als nostres alumnes per fer-los coneixedors del món modern en el qual vivim, ells i solament ells faran possible el canvi. L'objectiu principal de l'educació és dotar a les persones de la capacitat de fer coses noves, i no simplement repetir el que altres generacions van fer. L'educació transmet coneixements, valors, paraules, accions, sentiments, que es materialitza amb una sèrie d'habilitats i valors. Aquests produeixen canvis intel·lectuals emocionals i socials. L'educació comença en edats primerenques i és contínua; no s'educa solament en la infantesa o adolescència, és un aprenentatge per tota la vida. Res s'aprèn si no hi ha emoció ni sentiment. Per tant, l'escola és allò que tot ésser humà desenvolupa en el seu interior i ens fa ser més humans.